Príloha č. 1

Doložka vybraných vplyvov


	1. Základné údaje

	Názov materiálu

	Návrh vyhlášky Ministerstva zdravotníctva Slovenskej republiky o podrobnostiach o ochrane zdravia pred fyzickou záťažou pri práci (ďalej len „návrh vyhlášky“).


	Predkladateľ (a spolupredkladateľ)

	Ministerstvo zdravotníctva Slovenskej republiky (Úrad verejného zdravotníctva Slovenskej republiky)


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	

	Termín začiatku a ukončenia PPK
	

	Predpokladaný termín predloženia na pripomienkové konanie
	August 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	-

	

	2. Definovanie problému

	· vyhláška Ministerstva zdravotníctva Slovenskej republiky č. 542/2007 Z. z. o podrobnostiach o ochrane zdravia pred fyzickou záťažou pri práci, psychickou pracovnou záťažou a senzorickou záťažou pri práci (ďalej len „vyhláška MZ SR č. 542/2007 Z. z.“) je vykonávacím predpisom zákona č. 355/2007 Z. z. o  ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej len „zákon č. 355/2007 Z. z.“),
· dňa 9.6.2026 bol v NR SR schválený zákon č. 165/2026 Z. z., ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (ďalej len „zákon č. 355/2007 Z. z.“), ktorý zrušuje vyhlášku MZ SR č. 542/2007 Z. z. a obsahuje splnomocňovacie ustanovenie na nový všeobecne záväzný právny predpis o podrobnostiach o ochrane zdravia pred fyzickou záťažou pri práci (účinný od 15. júla 2026). 
· nejednoznačnosť doterajšieho hodnotenia fyzickej záťaže, 
· nesúlad medzi ergonomickými technickými normami a slovenskými požiadavkami na posúdenie zdravotného rizika, 
· nejasná interpretácia limitov pri lokálnej svalovej záťaži 
a jednostrannej záťaži horných končatín, 
· potreba presnejšieho rozlišovania medzi rizikovou a nerizikovou prácou, 
· potreba znížiť počet falošne pozitívnych zaradení prác do kategórie 3 alebo 4.


	3. Ciele a výsledný stav

	· aktualizovať zavedené hodnotenie fyzickej záťaže pri práci a ustanoviť jednoznačné požiadavky na posúdenie zdravotného rizika zamestnancov vystavených fyzickej záťaži pri práci,  
· zosúladiť hodnotenie fyzickej záťaže a následné posúdenie zdravotného rizika zamestnancov vystavených fyzickej záťaži pri práci s medzinárodne platnými limitmi prevzatými z  medzinárodných technických noriem, čím sa odstraňuje nesúlad základných ergonomických požiadaviek upravených príslušnými ergonomickými normami s požiadavkami slovenských právnych predpisov na posúdenie zdravotného rizika z fyzickej záťaže zamestnancov,
· zvýšiť prehľadnosť, jednoznačnosť a citlivosť na rozlíšenie medzi prácou, ktorá z dôvodu vystavenia nadmernej fyzickej záťaži predstavuje ohrozenie zdravia zamestnancov a prácou, ktorá ohrozenie zdravia zamestnancov nepredstavuje.


	4. Dotknuté subjekty

	Fyzické osoby -  podnikatelia a právnické osoby
Subjekty, ktorých sa zmeny predkladaného materiálu dotknú priamo sú: 
· Zamestnávatelia, ktorí sú povinní zabezpečiť posúdenie  zdravotného rizika fyzickej záťaže pri práci a budú vykonávať príslušné opatrenia, s ohľadom na mieru zdravotného rizika
· Zamestnanci
Subjekty, ktorých sa zmeny predkladaného materiálu dotknú nepriamo
· Pracovné zdravotné služby
· Orgány štátnej správy na úseku verejného zdravotníctva


	5. Alternatívne riešenia

	Alternatíva 0
Zachovanie doterajšej právnej úpravy:
Neschválením návrhu vyhlášky by zostalo v platnosti aktuálne znenie vyhlášky MZ SR č. 542/2007 Z. z. Ponechaním vyhlášky MZ SR č. 542/2007 Z. z. budú pretrvávať nejasnosti pri hodnotení fyzickej záťaže pri práci a s tým súvisiace časté otázky, na ktoré je možné nájsť odpoveď v predkladanom novom návrhu vyhlášky.  

Alternatíva č. 1
Prijatie navrhovanej právnej úpravy:
Prijatím navrhovanej právnej úpravy sa aktualizuje zavedené hodnotenie fyzickej záťaže pri práci a ustanovia sa jednoznačné požiadavky na posúdenie zdravotného rizika zamestnancov vystavených fyzickej záťaži pri práci. 


	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Predpokladá sa prijatie súvisiacich právnych predpisov: 
Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 281/2006 Z. z. o minimálnych bezpečnostných a zdravotných požiadavkách pri ručnej manipulácii s bremenami (LP/2025/446).
Návrh vyhlášky Ministerstva zdravotníctva Slovenskej republiky, ktorou sa mení a dopĺňa vyhláška Ministerstva zdravotníctva Slovenskej republiky č. 448/2007 Z. z. o podrobnostiach o faktoroch práce a pracovného prostredia vo vzťahu ku kategorizácii prác z hľadiska zdravotných rizík a o náležitostiach návrhu na zaradenie prác do kategórií v znení  neskorších predpisov.
Návrh vyhlášky Ministerstva zdravotníctva Slovenskej republiky o podrobnostiach o ochrane zdravia pred psychickou pracovnou záťažou.




	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie


	




	

	8. Preskúmanie účelnosti

	Preskúmanie účelnosti návrhu vyhlášky bude vykonané päť rokov po nadobudnutí jeho účinnosti, pričom sa bude preskúmavať naplnenie cieľov návrhu vyhlášky v aplikačnej praxi. 
Kritériami na preskúmanie účelnosti budú údaje počtu rizikových prác s faktorom fyzická záťaž v centrálnom registri rizikových prác, počet posudkov o riziku z fyzickej záťaže, počet prác preradených medzi kategóriami 2, 3 a 4 a vývoj chorôb z povolania súvisiacich s fyzickou záťažou.


	
* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☒	Pozitívne
	☐	Žiadne
	☒	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	Predložený návrh vyhlášky nemá vplyv na rozpočet verejnej správy, na životné prostredie, na informatizáciu spoločnosti, na služby verejnej správy pre občana ani vplyv na manželstvo, rodičovstvo a rodinu. Predpokladá sa pozitívny a negatívny vplyv na podnikateľské prostredie a pozitívny a negatívny sociálny vplyv.
Od navrhovanej legislatívnej zmeny sa očakáva aj pozitívny vplyv na podnikateľské prostredie, ktorý sa prejaví znížením časovej záťaže v súvislosti s posudzovaním zdravotného rizika fyzickej záťaže u prác s nízkou fyzickou záťažou (elimináciou povinnosti posudzovať zdravotné riziko, ak sa nepreukáže zvýšená miera fyzickej záťaže). 
Pozitívny vplyv na podnikateľské prostredie sa ďalej očakáva od zosúladenia základných požiadaviek na hodnotenie fyzickej záťaže s medzinárodne platnými technickými normami, podľa ktorých sa riadi ergonómia pri navrhovaní strojných zariadení a technológie výrobných liniek pri plánovaní výroby. V tejto súvislosti sa očakáva najmä zníženie časových nárokov na odstránenie zistených nezhôd pri preberaní strojno-technologických zariadení alebo pri ich uvedení do prevádzky a zníženie prípadných investícií na dodatočné vykonanie technických opatrení na zníženie rizika. 
 
Proces hodnotenia fyzickej záťaže pri práci závisí od rozsahu hodnotených zložiek fyzickej záťaže pri práci a od špecifických okolností na konkrétnom pracovisku, z toho dôvodu nie je možné objektívne kvantifikovať časovú náročnosť takéhoto hodnotenia.

S návrhom vyhlášky súvisí aj regulácia týkajúca sa vypustenia povinnosti vypracovať prevádzkový poriadok z dôvodu fyzickej záťaže (§ 38 zákona č. 355/2007 Z. z.). Pozitívny vplyv na podnikateľské prostredie regulácie týkajúcej sa vypustenia povinnosti vypracovania prevádzkového poriadku je vyčíslený v legislatívnom procese LP/2025/232. Z dôvodu duplicity vyčíslenia nákladov sa tieto náklady v tomto legislatívnom procese neuvádzajú.  
V súvislosti s predloženým materiálom uvádzame, že riziková práca (práca zaradená do kategórie 3 alebo 4) neznamená sociálny benefit pre zamestnanca, ale ohrozenie zdravia zamestnancov vystavených nadmernej fyzickej záťaži, s čím súvisí zvýšená ochrana zdravia pri práci zamestnancov dodržiavaním ochranných a preventívnych opatrení, ktoré je povinný zamestnávateľ zabezpečiť v súlade s platnou legislatívou.

Riziková práca je práca, pri ktorej je zvýšené riziko vzniku choroby z povolania, profesionálnej otravy alebo iného poškodenia zdravia v súvislosti s prácou. Riziková práca vyžaduje zvýšenú ochranu zdravia pri práci (výkonom pravidelných lekárskych preventívnych prehliadok vo vzťahu k práci). Lekárske preventívne prehliadky vo vzťahu k práci u zamestnancov vykonávajúcich rizikové práce sú jedným z najvýznamnejších preventívnych opatrení na ochranu zdravia zamestnancov; sú cielene zamerané na zisťovanie zmien zdravotného stavu súvisiacich s výkonom rizikových prác, nie na skríning celkového zdravotného stavu zamestnancov. 

Vyplácanie mzdovej kompenzácie za sťažený výkon práce pri vykonávaní rizikových prác podľa § 124 Zákonníka práce sa nevzťahuje na fyzickú záťaž pri práci vrátane ručnej manipulácie s bremenami. Dôvodom je, že na ochranu pred nadmernou fyzickou záťažou neexistujú osobné ochranné pracovné prostriedky; teda nie je splnená požiadavka podľa § 124 ods. 1 Zákonníka práce. 

Príspevok zamestnávateľa na doplnkové dôchodkové sporenie zamestnanca pri vykonávaní rizikovej práce je určený zákonom č. 650/2004 Z. z. o doplnkovom dôchodkovom sporení a o zmene a doplnení niektorých zákonov v znení neskorších predpisov; nesúvisí s ochranou zdravia zamestnancov pri práci. 

Rekondičný pobyt alebo rehabilitáciu v súvislosti s prácou má význam poskytovať ako preventívne opatrenie pri výkone rizikových prác s expozíciou vybraným faktorom práce, vrátane fyzickej záťaže, na predchádzanie vzniku chorôb z povolania; rekondičný pobyt môže zamestnávateľ poskytovať aj v prípade ak zamestnanci nevykonávajú rizikové práce.

 

	11. Kontakt na spracovateľa

	Mgr. Miroslava Hrčková
Hlavný radca
Odbor preventívneho pracovného lekárstva
Úrad verejného zdravotníctva SR
tel.: + 421 2 49 284 248 
ppl@uvzsr.sk


	12. Zdroje

	· Právne predpisy SR, Slov-Lex
· ISO 11228-3:2007-Ergonomics — Manual handling — Part 3: Handling of low loads at high frequency
· STN EN 1005-5: 2007 (83 3502), Bezpečnosť strojov. Fyzická výkonnosť človeka Časť 5 Posudzovanie rizika pri opakovanej činnosti s vysokou frekvenciou
· Centrálny register rizikových prác
· Zoznam fyzických osôb – podnikateľov a právnických osôb, ktoré vykonávajú samostatne dodávateľským spôsobom činnosť PZS pre zamestnancov vykonávajúcich prácu zaradenú do kategórie 1 alebo 2 ku dňu 22.06.2026, dostupné na < https://www.uvzsr.sk/web/uvz/4436>
· Zoznam fyzických osôb – podnikateľov a právnických osôb, ktoré majú oprávnenie na vykonávanie činnosti PZS dodávateľským spôsobom pre zamestnancov vykonávajúcich prácu zaradenú do kategórie 1, 2, 3 alebo 4 ku dňu 22.06.2026, dostupné na < https://www.uvzsr.sk/web/uvz/4438>
· Komplexný audit povinností MSP v oblasti BOZP, vydaný Slovak Business Agency v roku 2022, dostupné na https://www.sbagency.sk/sites/default/files/komplexny_audit_povinnosti_msp_v_oblasti_bozp.pdf


	13. Stanovisko Komisie na posudzovanie vybraných vplyvov z PPK č. 131/2026 zo dňa 31.08.2026
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:
Komisia uplatňuje k materiálu nasledovné pripomienky a odporúčania:

K doložke vybraných vplyvov
Komisia žiada v doložke vybraných vplyvov upraviť a doplniť bod 2. Definovanie problému a bod 8. Preskúmanie účelnosti.
Odôvodnenie: Komisia žiada prepracovať bod 2 doložky tak, aby neuvádzal iba legislatívny kontext a existenciu splnomocňovacieho ustanovenia, ale konkrétne vecné a aplikačné problémy, ktoré má návrh vyhlášky riešiť. Komisia odporúča uviesť najmä nejednoznačnosť doterajšieho hodnotenia fyzickej záťaže, nesúlad medzi ergonomickými technickými normami a slovenskými požiadavkami na posúdenie zdravotného rizika, nejasnú interpretáciu limitov pri lokálnej svalovej záťaži a jednostrannej záťaži horných končatín, potrebu presnejšieho rozlišovania medzi rizikovou a nerizikovou prácou a potrebu znížiť počet falošne pozitívnych zaradení prác do kategórie 3 alebo 4. Samotná existencia doterajšej vyhlášky a prijatie zákona 
č. 165/2026 Z. z. sú legislatívnym podnetom na predloženie návrhu, nie definovaním problému podľa Jednotnej metodiky na posudzovanie vybraných vplyvov. Konkrétne problémy sú pritom podrobne opísané v dôvodovej správe a mali by byť premietnuté do bodu 2 doložky.
           Vyhodnotenie: akceptované. Doplnené do bodu 2. Doložky vplyvov.          

Komisia žiada doplniť kritériá preskúmania účelnosti. Okrem počtu rizikových prác 
s faktorom fyzická záťaž v centrálnom registri rizikových prác Komisia odporúča sledovať aj počet posudkov o riziku z fyzickej záťaže, počet prác preradených medzi kategóriami 2, 3 a 4, počet zistených nezhôd pri výkone štátneho zdravotného dozoru, počet metodických otázok alebo výkladových nejasností, spätnú väzbu pracovných zdravotných služieb a vývoj chorôb z povolania súvisiacich s fyzickou záťažou. Cieľom návrhu nie je iba zmena počtu rizikových prác, ale najmä zvýšenie presnosti, jednoznačnosti a jednotnosti hodnotenia fyzickej záťaže. Jedno kritérium preto nepokrýva všetky ciele návrhu vyhlášky.
[bookmark: _GoBack]Vyhodnotenie: akceptované čiastočne. Doplnené do bodu 8. Doložky vplyvov tie kritériá, ktoré sú relevantnými a objektívnymi ukazovateľmi, nie tie, ktoré popisujú komunikáciu pracovných zdravotných služieb a orgánov verejného zdravotníctva v ich pracovnom procese, resp. pri výkone štátnej správy.          

K sociálnym vplyvom
V bode 4.2 analýzy sociálnych vplyvov, v riadku a) Komisia považuje za potrebné doplniť opis pozitívneho sociálneho vplyvu Regulácie č. 2 „Úprava požiadaviek na hodnotenie jednostrannej záťaže horných končatín“, a to uvedením, akým spôsobom sa aktualizovanie požiadaviek na hodnotenie jednostrannej záťaže horných končatín a upresnenie limitov vo vzťahu k zotavovacím prestávkam prejaví v zlepšení ochrany zdravia dotknutých zamestnancov v porovnaní so súčasným stavom.
Odôvodnenie: V predloženom hodnotení predmetného návrhu opatrenia absentuje opis samotného sociálneho vplyvu v súvislosti so zlepšením ochrany zdravia dotknutých zamestnancov. Predkladateľ uvádza, že v porovnaní so súčasným stavom predložený návrh ani nesprísňuje, ani nezmierňuje limitné hodnoty pre jednostrannú záťaž horných končatín, ale upresňuje limity vo vzťahu k zotavovacím prestávkam od jednostrannej záťaže horných končatín. Predkladateľ následne konštatuje, že aktualizovaním požiadaviek sa zlepší ochrana zdravia zamestnancov, a predpokladá pozitívny sociálny vplyv, neuvádza však, v čom konkrétne toto zlepšenie ochrany zdravia dotknutých zamestnancov spočíva.
Vyhodnotenie: akceptované. Do analýzy sociálnych vplyvov bol doplnený podrobnejší popis predmetnej regulácie. 
       
V bode 4.2 analýzy sociálnych vplyvov sú identifikované aj Regulácia č. 6 „Upresnenie kritérií hodnotenia krátkodobého energetického výdaja“ a Regulácia č. 7 „Úprava požiadaviek na hodnotenie nepriaznivých pracovných polôh“ ako návrhy opatrení so sociálnym vplyvom, avšak chýba hodnotenie ich sociálneho vplyvu. Komisia považuje za potrebné ho pri oboch reguláciách doplniť.
Vyhodnotenie: neakceptované. Sociálny vplyv pre Reguláciu č. 6 a Reguláciu č. 7 je podrobne rozpracovaný v časti 4.2 Analýzy sociálnych vplyvov. V texte je popísaný ich vplyv (vrátane súvislosti s vyradením zamestnancov z kategórie rizikových prác), preto toto hodnotenie považujeme za dostatočné.

V bode 4.2 analýzy sociálnych vplyvov, v riadku a) Komisia považuje za potrebné doplniť hodnotenie sociálneho vplyvu Regulácie č. 8 „Určenie vplyvu vibrácií alebo mikroklimatických podmienok“, a to uvedením, akým spôsobom sa určenie vplyvu vibrácií alebo mikroklimatických podmienok prenášaných na ruky na najvyšší prípustný počet pohybov prejaví v ochrane zdravia dotknutých zamestnancov v porovnaní so súčasným stavom.
Odôvodnenie: Predkladateľ v analýze vplyvov na podnikateľské prostredie uvádza, že podľa návrhu vyhlášky vplyv vibrácií alebo mikroklimatických podmienok prenášaných na ruky zníži najvyšší prípustný počet pohybov najviac o 20 %, pričom doteraz nebol vplyv vibrácií a mikroklimatických podmienok pri posudzovaní rizika nijako stanovený. Predkladateľ túto zmenu identifikoval ako reguláciu s negatívnym vplyvom na podnikateľské prostredie, jej sociálny vplyv na ochranu zdravia dotknutých zamestnancov však v analýze sociálnych vplyvov neidentifikoval a nevyhodnotil. Vzhľadom na to, že návrhom dochádza oproti súčasnému stavu k stanoveniu vplyvu uvedených faktorov na najvyšší prípustný počet pohybov, Komisia považuje za potrebné vyhodnotiť aj vplyv tejto zmeny na ochranu zdravia dotknutých zamestnancov.
Vyhodnotenie: akceptované. Do analýzy sociálnych vplyvov bol doplnená predmetná regulácia.

V bode 4.4 analýzy sociálnych vplyvov, v riadku k) Komisia považuje za potrebné doplniť opis pozitívneho sociálneho vplyvu Regulácie č. 3 „Energetický výdaj - zúženie počtu vekových kategórií“ súvisiaceho so zúžením počtu vekových kategórií pri energetickom výdaji mužov a žien, a to uvedením, v čom spočíva diskriminácia zamestnancov podľa veku za súčasného stavu, ktorej sa má navrhovaným opatrením predchádzať, a akým spôsobom zúženie počtu vekových kategórií prispeje k jej odstráneniu, resp. predchádzaniu.
Odôvodnenie: Predkladateľ identifikoval, že zúženie počtu vekových kategórií pri energetickom výdaji mužov a žien zakladá pozitívne sociálne vplyvy; predmetný návrh má predchádzať diskriminácii zamestnancov na základe veku. Z predloženého hodnotenia však nie je zrejmé, v čom spočíva diskriminácia zamestnancov podľa veku za súčasného stavu a akým spôsobom jej navrhované zúženie počtu vekových kategórií bude predchádzať. Komisia preto považuje za potrebné doplniť opis sociálneho vplyvu porovnaním súčasného stavu s predpokladaným stavom po prijatí navrhovanej úpravy a uviesť, v čom konkrétne bude spočívať zlepšenie z hľadiska rovnakého zaobchádzania so zamestnancami bez ohľadu na vek.
Vyhodnotenie: akceptované. Do analýzy sociálnych vplyvov bol doplnený podrobnejší popis predmetnej regulácie. 




	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

